Τα δεδομένα: Η πρώτη ύλη.

Πώς μπορούμε να αποθηκεύσουμε πληροφορίες στους υπολογιστές;

Η λέξη “computer” προέρχεται από τα Λατινικά “computare”, που σημαίνει υπολογίζω ή αθροίζω μαζί, αλλά οι σημερινοί υπολογιστές είναι πολύ παραπάνω από γιγαντιαίες αριθμομηχανές! Μπορούν να είναι βιβλιοθήκες, μας βοηθούν να γράφουμε, να ψάχνουμε πληροφορίες, μας επιτρέπουν να ακούμε μουσική ή ακόμη και να δούμε μία ταινία. Μα πώς τα καταφέρνουν να αποθηκεύουν όλες αυτές τις πληροφορίες; Είτε το πιστεύετε είτε όχι, ο υπολογιστής χρησιμοποιεί μόνο δύο πράγματα: το 0 και το 1.

Ποια είναι η διαφορά ανάμεσα στα δεδομένα και τις πληροφορίες;

Τα δεδομένα είναι ακατέργαστες πρώτες ύλες, οι αριθμοί με τους οποίους δουλεύει ο υπολογιστής. Ο υπολογιστής μετατρέπει τα δεδομένα σε πληροφορίες:

λέξεις,

αριθμούς,

εικόνες

που μπορείτε να καταλάβετε.

*Πηγή: “Computer Science Unplugged”, Tim Bell, Ian H. Witten και Mike Fellows Ελληνική μετάφραση: Κωστής Μουσαφείρης*